אליפות וימבלדון 1973

אליפות וימבלדון 1973 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-25 ביוני והסתיימה ב-8 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.

בילי ג'ין קינג (ארצות הברית) זכתה ב-3 תחרויות ובכך שחזרה את הישגה משנת 1967.

חרם
במאי 1973 השחקן היוגוסלבי ניקולה פיליץ' הושעה על ידי איגוד הטניס היוגוסלבי בטענה שהוא סירב להשתתף בנבחרת ארצו בגביע דייוויס. הפדרציה הבינלאומית לטניס תחילה תמכה בהשעייתו אך בסופו של דבר קיצרה את ההשעיה מ-9 חודשים לחודש בלבד. עם זאת, הדבר עדיין לא אפשר לו להשתתף באליפות וימבלדון. התאחדות הטניסאים המקצוענים סברה שההסברים של פיליץ' מניחים את הדעת וכי אין מקום להטיל עליו שום עונש. בעקבות החלטת האיגוד, 81 טניסאים מקצוענים החרימו את האליפות. 3 טניסאים שהשתתפו באליפות למרות החלטת האיגוד נקנסו על ידו.

למרות החרם, מעל ל-300 אלף צופים הגיעו לאליפות, מספר גבוה מאוד יחסית לאותה תקופה.

הפרסים
משתתפי תחרויות קיבלו את הפרסים הבאים:
תחרות
|width=80 bgcolor=lime|מנצחגמרחצי הגמררבע הגמרהסיבוב הרביעיהסיבוב השלישיהסיבוב השניהסיבוב הראשוןבודדיםגברים£5,000£3,000£1,000£550£300£200£125£100נשים£3,000£2,000£700£400£250£150£100£75זוגותזוגות גברים£1,000£600  £400 £200 00  0 -זוגות נשים£600£400  £200£100 0  00 -זוגות מעורבים£500 £350 £175£100  00  0 0

סך הפרסים באליפות היה £52,400

התחרות
תחרות הגברים
שמאל|ממוזער|180px|יאן קודש, מנצח התחרות
בתחרות זו השתתפו 128 טניסאים שחולקו ל-8 בתים. מנצח תחרות 1972 סטן סמית' ו-80 טניסאים מקצוענים נוספים החרימו את התחרות. לקראת התחרות 8 המשתתפים החזקים דורגו כדלקמן:

 איליה נסטסה ( רומניה), הודח בסיבוב הרביעי
 יאן קודש (), ניצח בתחרות
 רוג'ר טיילור (), הודח בחצי הגמר
 אלכס מטרבלי (), הפסיד במשחק הגמר
 ג'ימי קונורס (), הודח ברבע הגמר
 ביורן בורג (), הודח ברבע הגמר
 אוון דוידסון (), הודח בסיבוב הרביעי
 יורגן פסבנדר (), הודח ברבע הגמר

במשחק הגמר, יאן קודש מצ'כוסלובקיה נפגש עם אלכס מטרבלי מברית המועצות וניצח אותו ב-3 מערכות.

תחרות הנשים
שמאל|ממוזער|180px|בילי ג'ין קינג, מנצחת התחרות
בתחרות הנשים השתתפו 96 טניסאיות שחולקו ל-8 בתים. 8 טניסאיות זכו לדירוג:

 מרגרט קורט (), מנצחת תחרות בשנים 1963, 1965 ו-1970, הודחה בחצי הגמר
 בילי ג'ין קינג (), מנצחת תחרויות 1966–1968 ו-1972, ניצחה בתחרות
 איבון גולגונג (), מנצחת תחרות 1971, הודחה בחצי הגמר
 כריס אוורט (), הפסידה במשחק הגמר
 רוזמרי קזאלס (), הודחה ברבע הגמר
 וירג'יניה וייד (), הודחה ברבע הגמר
 קרי מלוויל (), הודחה ברבע הגמר
 אולגה מורוזובה (), הודחה ברבע הגמר

במשחק הגמר בילי ג'ין קינג מארצות הברית נפגשה עם כריס אוורט, גם היא מארצות הברית, וניצחה אותה בשתי מערכות. לבילי ג'ין קינג זה היה הניצחון ה-5 בתחרויות הנשים בווימבלדון.

תחרות זוגות גברים
בתחרות השתתפו 64 זוגות. בשל החרם מספר רב של טניסאים בולטים לרבות מנצחי תחרות 1972 לא השתתפו בתחרות. 4 זוגות דורגו:

 ג'ימי קונורס () ואיליה נסטסה ( רומניה), ניצחו בתחרות
 ג'ון קופר וניל פרייזר (), הפסידו במשחק הגמר
 ??
 סרגיי ליכצ'וב ואלכס מטרבלי (), הודחו בסיבוב השלישי

במשחק הגמר ג'ימי קונורס מארצות הברית ואיליה נסטסה מרומניה נפגשו עם ג'ון קופר ונייל פרייזר מאוסטרליה וניצחו אותם ב-5 מערכות. באותה שנה הם ניצחו גם באליפות צרפת הפתוחה.

תחרות זוגות נשים
בתחרות השתתפו 48 זוגות. מנצחי תחרות 1972 בילי ג'ין קינג ובטי שטוב שיחקו עם פרטנרים חדשים. 4 זוגות קיבלו דירוג:

 רוזמרי קזאלס ובילי ג'ין קינג () מנצחות תחרויות 1967, 1968, 1970 ו-1971, ניצחו בתחרות
 מרגרט קורט ולסלי האנט (), הודחו ברבע הגמר
 פרנסואז דיר () ובטי שטוב (), הפסידו במשחק הגמר
 וירג'יניה וייד () ואולגה מורוזובה (), הודחו בסיבוב השלישי

במשחק הגמר בילי ג'ין קינג ורוזמרי קזאלס מארצות הברית ניצחו ב-3 מערכות את בטי שטוב מהולנד ופרנסואז דור מצרפת. לבילי ג'ין קינג זה היה הניצחון הרביעי ברציפות בתחרות זוגות נשים בווימבלדון. באותה שנה הזוג ניצח גם באליפות ארצות הברית הפתוחה.

תחרות זוגות מעורבים
בתחרות השתתפו 80 זוגות. 4 זוגות קיבלו דירוג:

 איליה נסטסה ( רומניה) ורוזמרי קזאלס (), מנצחי תחרויות 1970 ו-1972, הודחו ברבע הגמר
 אוון דוידסון () ובילי ג'ין קינג (), מנצחי תחרויות 1967 ו-1971, ניצחו בתחרות
 אלכס מטרבלי ואולגה מורוזובה (), הודחו בחצי הגמר
 ג'ימי קונורס וכריס אוורט (), הודחו ברבע הגמר

במשחק הגמר אוון דוידסון (אוסטרליה) ובילי ג'ין קינג מארצות הברית שיחקו נגד ראול רמירס (מקסיקו) וג'נט ניוברי (ארצות הברית) שלא היו מדורגים וניצחו אותם בשתי מערכות.

קישורים חיצוניים

 תוצאות משחקי גברים
 תוצאות משחקי זוגות גברים
 תוצאות משחקי נשים
 תוצאות משחקי זוגות נשים
 תוצאות משחקי זוגות מעורבים

קטגוריה:אליפויות וימבלדון
וימבלדון
קטגוריה:1973 בממלכה המאוחדת